google/wiki40b huggingface dataset:
Nora Gulbrandsen

Bakgrunn

Nora Gulbrandsen var utdannet ved Statens Håndverks- og Kunstindustriskole i perioden 1923-27. Siden hadde hun studieopphold ved en rekke porselensfabrikker, for eksempel ved Manufacture nationale de Sèvres i Frankrike.

Karriere

Etter endt utdanning kom hun til Porsgrunds Porselænsfabrik (PP) som designer, og her var hun kunstnerisk leder fra 1929 til 1945. Som sjefsdesigner ved PP var hun Norges første kvinnelige industridesigner. 
Ved siden av arbeidet ved Porsgrund laget hun utkast til tekstiler, tapeter, voksduker, glass og bokbind, og i 1930 tegnet hun to messehagler til Trondheim Domkirke. Da hun sluttet ved Porsgrunds Porselænsfabrik i 1945 startet hun eget keramikkverksted i Oslo.
Nora Gulbrandsen var en sterk og målbevisst kvinne. Blant annet ordnet hun det slik at hun ikke behøvde å være i Porsgrunn hele året. Bare halve året hadde hun plikt til å være ved fabrikken. Skissene til mange av produktene som er signert Gulbrandsen ble til utenfor fabrikken og Porsgrunn. Mye av det hun har designet for Porsgrunds Porselænsfabrik er signert NG, men servisene som ble serieprodusert har ikke denne signaturen. Designet er likevel lett gjenkjennelig, hun var tydelig inspirert av Art Deco. Kubistiske former og funksjonalitet ble vektlagt da hun designet. Fargevalg var også uortodokse, ofte kontraster, lyst mot mørkt. Designet hennes ble et friskt pust i porselenstradisjonen ved PP, hun innførte moderne design og la om hele produksjonen ved fabrikken. Sortimentet ble utvidet og endret. Hun designet 180 ulike modeller i sin tid på PP. Regner man enkeltdeler i servisene, blir det snakk om 300 ulike design. I tillegg kommer spesialbestillinger og gjenstander som ble produsert under krigen. Det er prydgjenstander  i grovt gods, keramikk. 
Ved hjelp av 4,5 millioner kroner fra DnB NOR kjøpte Telemark Museum den store PP-samlingen av Atle Brynestad i 2011. Samlingen består av 6.000 objekter, 538 av disse er signert Nora Gulbrandsen. De er nå ivaretatt og registrert i Telemark Museums magasin i Skien.
DNALinux

DNALinux er en tidligere argentinsk Linuxdistribusjon som var basert på Slax, og dermed indirekte på Slackware. Distribusjonen ble levert som en LiveDistro og hadde innebygd programvare for bioinformatikk, deriblant BLAST og EMBOSS.
DNALinux ble utviklet av Genes Digitales og Quilmes National University i Argentina.
Versjon 0.2 ble lansert 11. mars 2004. Siste versjon var 0.592 og ble lansert 19. april 2006.
Chengzihe

Chengzihe (kinesisk: 城子河区; pinyin: Chéngzǐhé Qū) er et bydistrikt i byprefekturet Jixi i provinsen Heilongjiang i Folkerepublikken Kina. Det har et areal på 181 km² og teller 150 000 innbyggere (2004).
Bernt Olufsen

Bakgrunn og arbeid

Bernt Olufsen begynte som journalist i Adresseavisen i 1975 og jobbet der til han i 1979 begynte i VG. I VG jobbet han først som politisk journalist, senere som vaktsjef, redaksjonssekretær og redaksjonssjef. I 1989 ble han nyhetsredaktør og fra 1994 har han vært ansvarlig redaktør for avisa.
I Olufsens redaktørtid befestet og styrket VG posisjonen som Norges største avis frem til august 2003 da avisa nådde sitt toppnivå med et gjennomsnittlig daglig opplag på 419 998 aviser. Etter det har imidlertid avisa falt kraftig i opplag.
Olufsen har som VG-redaktør holdt seg helt unna samfunnsdebatten, bortsett fra i presseetiske spørsmål. Derimot er han kjent for å være en synlig sjef internt i VG.
Bernt Olufsen går til en ny stilling som redaktør i Schibsted Media Group. Der skal han være rådgiver for konsernsjef Rolv Erik Ryssdal. I tillegg skal han ha flere styreverv i konsernets internasjonale virksomheter og være sentral i blant annet konsernets «Editors Forum» og «Schibsted Journalism Awards».
Olufsen er gift med journalist Jorunn Stølan, som også jobber i VG.
Impi Linux

Impi Linux er en tidligere sørafrikansk Linux-distribusjon som var basert på Ubuntu. Distribusjonen var myntet på næringslivet og regjeringen. Navnet impi refererte til en gruppe stammekrigere på Zuluspråket. I september 2005 investerte Mark Shuttleworth 10 millioner rupi mot 65 % av aksjene til Impi Linux.
Prosjektet opphørte i april 2009, året etter at Impi ble kjøpt av Busines Connection.
Første versjon ble lansert 1. november 2003. Siste versjon var 7.05 som ble i lansert mai 2007.
Leskedrikk

Leskedrikk (av lty. leschen som betyr slukke (tørsten)) er et drikkeferdig produkt, med eller uten kullsyre, som er framstilt av vann primært, naturlige (bær, frukt med videre) eller ikke-naturlige aromastoffer og søtning. Kullsyreholdige leskedrikker kalles gjerne brus.
Per definisjon er imidlertid alle drikker som kan stille tørste å forstå som leskende drikker, også rent vann og for noen arter som har evnen til å skille ut salt også saltvann.
Leskedrikker selges også i konsentrert form, et produkt som etter fortynning med vann gir en drikkeferdig leskedrikk.
Leskedrikker som har råsaft fra spesifikke frukt og bær i forskriftsmessig mengde (minst 8 prosent per 10. januar 2013), kan kalles eksempelvis appelsindrikk, appelsinlimonade, appelsinbrus og lignende om råsaften kommer fra appelsin. Leskedrikker som har under minstemålet (mindre enn 8 prosent råsaft) av bær og frukt må derimot skrives drikk med appelsinsmak, limonade med appelsinsmak, brus med appelsinsmak og lignende.
Alan Kernaghan

Klubbkarriere

Kernaghan begynte sin spillerkarriere hos Middlesbrough FC i mars 1985, hvor han spilte over 200 seriekamper og scorte 16 mål frem til september 1993. Han var for øvrig også på et kortere låneopphold hos Charlton Athletic i vårsesongen fra januar til mai 1991. I september 1993 ble han solgt til Manchester City FC, under ledelse av manager Brian Horton, for 1,6 millioner pund. Her slet han med å etablere seg på førstelaget, og ble i sin tur lånt ut til klubbene Bolton Wanderers FC (august 1994 til mai 1995), Bradford City AFC (februar til mai 1996) og St. Johnstone FC (september til desember 1997).
I desember 1997 gikk Kernaghans kontrakt med Manchester City ut, og like etter signerte han under på en permanent kontrakt med den skotske klubben St. Johnstone FC. På McDiarmid Park spilte han i fire sesonger og fikk med seg 60 seriekamper og fem scoringer. I august 2001 dro han videre på en fri overgang til Brechin City FC, men ble kun i klubben en måned før han dro videre til Clyde FC i september. Her var han i begynnelsen en fast førstelagsspiller, men tok omsider over rollen som spillende manager for klubben. Han fikk tilsammen 63 seriekamper før han gikk derfra i august 2004 til fordel for Livingston FC.
I Livingston var han spillende assistenttrener under manager Allan Preston, og fikk fire seriekamper for klubben, før både Preston og Kernaghan ble sparket som følge av dårlige resultater. I januar 2005 skrev han under en kontrakt med Falkirk FC, hvor han også hadde en trenerrolle, men forlot klubben i september 2005 til fordel for en rolle som spillende manager for Dundee FC. Han fikk for øvrig sparken fra Dundee i april 2006 som følge av dårlige resultater. Kernaghan er i dag ungdomstrener for den skotske protestantiske storklubben Rangers, hvor han ble dens første trener fra katolske Irland.

Internasjonal karriere

Kernaghan fikk sin landslagsdebut for Irland i en VM-kvalifiseringskamp mot Latvia i september 1992. Han ble tatt i troppen under VM i fotball 1994 av landslagstrener Jack Charlton, men var ubenyttet reserve gjennom hele turneringen og fikk dermed ikke spille noen av Irlands kamper. Kernaghan fikk totalt 26 landskamper og ett mål for Irland frem til 1996.
Subjektivisme

Subjektivisme er en filosofisk oppfatning som viser til at all kunnskap og all vurdering er bestemt av jegets bevissthet (den personlige oppfatning). Meningen kan derfor benekte muligheten av en upartisk (objektiv) kunnskap om virkeligheten. Ideen om at universet opptrer/styres fra bevisstheten i motsetning til bevisstheten opptrer/styres fra universet.
Kunfehértó

Kunfehértó er en landsby i Bács-Kiskun, et fylke i det sørlige Ungarn. Landsbyen ligger midt mellom byene Kiskunhalas og Jánoshalma, ca 50km fra grensen til Serbia. På den ene kanten av landsbyen, som er den eneste veien inn til Kunfehértó, ligger jernbanestasjonen. Noen hundre meter utenfor den andre kanten av landsbyen finnes et område med sommerhus og en innsjø. Det ungarske ordet for innsjø er tó. I mange år hadde dette ferieområdet besøk av et høyt antall turister fra Tyskland, Nederland og Østerrike, men de siste ti årene har disse vært nesten fraværende grunnet den økende interessen for Balatonsjøen og andre større reisemål i Ungarn forøvrig. Den årlige ølfestivalen med sine konserter, oppvisninger og fornøyelser tiltrekker likevel en stor mengde ungarere fra fylket og resten av landet.
Innbyggere i Kunfehértó livnærer seg for det meste på jordbruk, håndverk og gründervirksomhet.
På grunn av fraflytting til større byer har landsbyen opplevd en negativ befolkningsvekst de siste årene, og per 1. januar 2008 var det 2119 innbyggere.

Historie

Det var først i 1948 at idéen om å etablere en bosetning ble offentliggjort. Før dette var området der landsbyen ligger i dag preget av beitemark og steppelandskap, også kalt puszta. Før man delte opp området i tomter i 1950, fantes det bare en jernbanestasjon og skole for bebyggerne i området. I begynnelsen, perioden 1950 til 1953 ble det bygget 180-190 hjem, mens rådhuset, barnehage og posthuset ble bygget de påfølgende årene. Etter at to forslag til navn på landsbyen ble presentert, ble Bácsfehértó valgt i 1951, men i 1952 ble dette endret til Kunfehértó.
IPv6

Tidsplan for overgang fra IPv4 til IPv6

Norske internettilbydere har oppgitt ulik tidsplan for overgangen fra IPv4 til IPv6. Telenor sa i mai 2011 at IPv6-forbindelse skulle være tilgjengelig i deres nett for alle som ønsker det innen 2013. Post- og teletilsynet laget en oversikt over situasjonen i mars 2011. IKT-Norge opprettet et norsk IPv6-forum i desember 2010 for å få fart på kommunikasjon angående overgangen. IKT-Norge IPv6 forum ledes av Torgeir Waterhouse, og er en norsk gren av det internasjonale IPv6 Forum  som arrangerer IPv6-konferanser, sist med foredragsholdere fra T-Mobile (US) og U.S. Dren i Stavanger i november 2011. Den generelle påstanden her var at man bør få fart på overgang IPv4 til IPv6

IPv6-hodet

En IPv6-pakke består av to deler; et hode som vist i figuren til høyre, og nyttelast.
Hodet omfatter de 40 første tegnene i en pakke og inneholder flere ulike felter. Først Version, som 
inneholder versjonen av IP-protokollen (6). Deretter kommer Traffic Class, som benyttes på samme
måten som Type of Service-feltet i IPv4 (for eksempel til diffserv). Flow Label-feltet brukes til å klassifisere pakker inn i datastrømmer. Både Traffic Class- og Flow Label-felta brukes for å støtte ulike multimediaprogrammer. 
Payload Length-feltet inneholder lengden av nyttelasten (Data-feltet) i IPv6-pakka. En IPv6-pakke må
bestå av minst 1280 tegn, eller 1500 tegn på nettverk med fleksibel maksimal pakkestørrelse. Maksimal pakkestørrelse er 
på 65535 tegn i standardmodus. Deretter kommer Hop Limit-feltet, som brukes til å unngå at pakker flyter evig rundt i nettet. 
Verdien i feltet reduseres med 1 for hver ruter IP-pakka passerer. Hvis verdien når 0, kastes pakka. «Hop Limit» har samme funksjon som TTL-feltet har i IPv4. Til slutt kommer de to adressefelta Source Address og Destination Address som inneholder kilde- og mottakeradresser.

Utvidelseshoder

IPv4-hodet har mange flere felt enn IPv6-hodet. Dette er fordi en del av funksjonaliteten er flytta til Utvidelseshoder i IPv6. Feltet Next Header vist i figuren brukes på samme måte som Protocol-feltet i IPv4, men kan også vise til utvidelser av IP og ikke bare til hva slags protokoll som brukes på transportlaget. Fragmentering er én av flere funksjoner som er flytta fra selve IP-hodet og ut i utvideleseshoder. I IPv4 ligger dette fast i hodet, og må alltid være der. Siden fragmentering brukes lite, og dessuten er uønska, er det en fordel at dette ikke må følge hver eneste pakke.
Jussens venner

Tidligere redaktører

Carsten Smith 
Jens Bugge
Jan Skåre
Arvid Frihagen
Per G. Myhre
Haakon Nygaard
Peter Lødrup
Arne Muus-Falck
Sverre Thune
Asbjørn Eide
Sven Lødrup
Gunnar Aasland
Fridtjof Frank Gundersen
Carl Johan Thorsen
Jan Erik Aarsland Olsson
Jon Christophersen
Jan Petter Romsaas
Anders Stilloff
Leif H. Tvedt
Eilert Stang Lund
Per Sandvik
Carsten Helgeby
Bjørn Smørgrav
Thorstein Furustøl
Gunnar Lind
Carl J. Hambro
Ole Sandberg
Trude Sæbø
Tim Scheie
Asbjørn Kjønstad
Inge Lorange Backer
Tore Schei
Ragnar Vik
Arne Fliflet
Knut Brofoss
Stein Evju
Emil Thorkildsen
Tore Hagen
Karl Arne Utgård
Harald Thoresen
Ole Gjems-Onstad
Niels S. Schweigaard
Einar Høgetveit
Hans Petter Graver
Mary-Ann Hedlund
Ingolf Skaflem
Tor Mehl
Gudrun Bugge Andvord
Dag Mjaaland
Sven Eriksrud
Svein Eng
Ola Mestad
Rune Svoren
Knut Erling Øyehaug
Hedda Remen
Erik Røsæg
Nina Berg
Jørn S. Maurud
Jan Fougner
Kristin Bjella
Tarjei Thorkildsen
Hanne Harlem
Marie-Louise Holmstedt
Sven Marius Urke
Filip Truyen
Søren Wiig
Arnfinn Bårdsen
Olav Kolstad
Hans Erik Johnsen
Henning Harborg                                     
Trym Landa
Petter Schmidt
Preben Falck
Ervin B. Auren
Terese Smith
Ole Egil Distad Andreassen
Ole Christian Borge
Nicolai V. Skjerdal
Anne Marie Frøseth Anfinsen
Roar Klausen
Kristian S. Myrbakk
Thomas Horn
Hans Kenneth Viga
Amund Bjøranger Tørum
Tom Sørum
Marius Borgen
Martin Holger Dale
Håvard H. Holdø
Lars Magnus Bergh
Magne Strandberg
Reidar Smedsvig
Anders Narvestad
Endre S. Refsdal
Mari Nordmo
Mira Tengesdal Torstenbø
Henriette Clausen
Emanuel Feinberg
Norah Rahimi
Henrik Skar
Kristoffer Nerland
Christoffer Kjelsberg
Jo Ørjasæter
Jon Gudbrand Fliflet
Christian Fredrik Thronsen 
Kirsten Kolstad Kvalø
Sindre Solbakken
Håkon Bergsjø
Alexandra Refsnes
Tomas Midttun Tobiassen
Aleksander Fjeldberg Taule
Ivar Gullbrand Nyhus
Kamilla Gade
Mads Fredrik Baardseth
Henrik Søvik
McRib

McRib er en sandwich som produseres og selges av den amerikanske restaurantkjeden McDonald’s. Den består av et stykke svinekjøtt med grillsaus, løk og sylteagurker på et 5½-tommers brød.
McRib ble lansert i 1981. Etter dårlige salgstall ble den fjernet fra menyen i 1985, men relansert i 1989. I 2005 ble den på nytt fjernet fra menyen, men har vært periodevis tilbake hvert år siden 2006.
I motsetning til i andre land tas McRib aldri av menyen i Tyskland, på grunn av tyskernes forkjærlighet til svinekjøtt.
Saved, Saved

«Saved, Saved» er en amerikansk salme. Den ble skrevet av Jack P. Scholfield i 1911.
Schol­field fortalte at melodien kom til ham, nærmest som en gave, og at han så simpelthen forsøke å få teksten til å passe til melodien.

Norsk versjon

J. P. S. har skrevet en norsk tekst. Den norske tittelen er «Jeg er frelst».
Norgesmesterskapet i bueskyting 1958

Norgesmesterskapet i bueskyting 1958 bestod av flere arrangementer. 
NM i skiveskyting ble arrangert i Fredrikstad 21. august.
NM i jakt- og feltskyting ble arrangert i Sørmarka 12. oktober.
Paul Ludolf Melchers

Bakgrunn

Paulus Ludolf Melchers var sønn av en velstående kjøpmann i Münster. Etter abitur i 1829 fra Gymnasium Paulinum studerte han filosofi i Münster og rettsvitenakaper i Bonn. I 1833 tok han statseksamen, og gjorde i 1834 militærtjeneste. Deretter slo han inn på den juridiske yrkesvei. 
I 1839 bestemte han seg for å bli prest, og studerte katolsk teologi i München.

Prest

Den 5. juni 1841 ble Melchers presteviet i Münster. I 1844 ble han subregens ved presteseminaret der, og syv år etter regens(rektor).
Fra 18. mai til 21. juli 1848 var han representant ved nasjonalforsamlingen i Frankfurt. I 1852 etterfulgte han sin onkel Franz Arnold Melchers som generalvikar for bispedømmet Münster og ble også domkapitular.

Biskop

i 1857 ble han den første residerende biskop av Osnabrück siden sekulariseringen. Melchers besøkte konsekvent alle menigheter i en takt som tilsvarte at alle ble besøkt i løpet av to år, og fikk inn for styrkingen av det kristne liv gjennom folkemisjoner. Pave Pius IX utnevnte ham i 1858 også til apostolisk provikar til de nordiske misjoner.

Erkebiskop

Etter at de regulære valgomganger var slått feil ble han den 8. januar 1866 valgt som kompromisskansdidat til erkebiskop av Köln. I 1867 ble Melchers formann for den tyske katolske bispekonferanse i Fulda.
Erkebiskop Melchers deltok under Første Vatikankonsil, og der var han en motstander av definisjonen av infallibilitetsdogmet, og men støttet det etter at det var vedtatt.
Han var en sterk aktør under Kulturkampen i Tyskland, da den katolske kirke ble diskriminert og forfulgt av myndighetene. Etter at han ekskommuniserte to prester som hadde sluttet seg til gammelkatolikkene, ble han arrestert av de politiske myndigheter, bøtelagt og dømt til seks måneders fengsel.
Den 2. desember 1875 truet presidenten av Rhinprovinsen med å forvise ham dersom han ikke fratrådte sitt embede som erkebiskop frivillig. Da erkebiskopen fant ut at man forberedte å forvise ham til Küstrin (da tysk, i dag vest i Polen), flyktet han 13. desember til det nærliggende Maastricht i Nederland der han tok tilflukt i et fransiskanerkloster. Derfra fortsatte han å lede sitt erkebispedømme, inntil han la ned sitt embede i 1885. Han hadde da flere ganger uttrykt sin vilje til å fratre for kirkens beste, men paven hadde nektet. Tilslutt gikk pave Leo XIII nølende med på det, kalte ham til Roma og kreerte ham til kardinal. 
Han ble camerlengo for Den romerske kirke 1889. I 1892 sluttet han seg til jesuittordenen.
Pueblo Barceló

Historie

Pueblo Barceló / Pintado ble grunnlagt i 18. oktober 1910 av Miguel Pantaleón Barceló.

Økonomi

Meieriindustrien er viktig i byen.

Transport

Ruta 5 Brigadier General Fructuoso Rivera forbinder Pintado med Montevideo, Canelones, Capilla del Sauce, Florida (30 km), Durazno, Sarandí del Yí og Rivera.
Horst Köppel

Landslaget

Han deltok i flere internasjonale turneringer for Vest-Tyskland. Han ble europamester i fotball i 1972.
Oslo Grafiske Fagforening

Oslo Grafiske Fagforening ble etablert som Den Typografiske Forening i Christiania den 23. juli 1872 og var Norges første levedyktige fagforening.
Det nåværende navn er fra 1984 da Oslo Bokbinderforening, Oslo Litograf- og Kjemigrafforening og Oslo Typografiske Forening slo seg sammen.
Gir siden 2005 ut medlemsbladet Typografiske Meddelelser med 4 nummer per år.
I januar 2006 gikk Norsk Grafisk Forbund inn i Fellesforbundet. Oslo grafiske fagforening endret navn til Fellesforbundet avdeling 850, Oslo grafiske fagforening.
Eudicella frontalis

Utseende

En stor (opptil 45 millimeter), blank, grønnlig gullbasse. Hode, pronotum og scutellum er skarpt grønne, dekkvingene grønngule med skarpt grønn sømstripe og en grønnlig svart skråstripe. Hannen har et bredt, litt kantete, rødt, Y-formet horn i pannen og en kraftig pigg på hver side av dette.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er utbredt i Guinea, Ghana og Elfenbeinskysten.
Sjølmord Live

Sjølmord Live er et livealbum med Sjølmord, utgitt i 1985. Fem år etter at bandet ble oppløst.
Sølyst (Klampenborg)

Sølyst er et landsted som ligger i Emiliekildevej 2 i Klampenborg, Gentofte ved København. Landstedet er husket som stedet finansminister Ernst Heinrich von Schimmelmanns ektefelle Charlotte Schimmelmann holdt salong i sommerhalvåret i deler av den danske gullalderen. Blant gjestene var Adam Oehlenschläger, Bertel Thorvaldsen og en lang rekke andre.
Ved Sølyst er monumentet «Emiliekilde» som Schimmelmann reiste til minne om sin første ektefelle Emilie Schimmelmann, født Rantzau.
Den Kongelige Skydebane har holdt til i huset siden 1949.
Sentralamerikanske og karibiske leker 2006

Sentralamerikanske og karibiske leker 2006. Lekene i 2006 var de tjuende sentralamerikanske og karibiske leker, de ble arrangert i Cartagena i Colombia i perioden 15. til 30. juli 2006. Det var cirka seks tusen utøvere fra trettisju nasjoner som deltok i trettifem sporter. Cuba ble beste nasjon med 138 gullmedaljer foran Mexico med 107.
Sundbybergs centrum (tunnelbanestasjon)

Sundbybergs centrum tunnelbanestasjon er en stasjon på Stockholms tunnelbane. Den trafikkeres av T-bane 3 (blå linje).
Stasjonen ligger i bydelen Centrala Sundbyberg i Sundbyberg kommune. Den ble innviet 19. august 1985 som stasjon nr. 97. Stasjonen ligger 26 meter under bakken, under Järnvägsgatan og Prästgårdsgatan.
Skiskyting under Asiatiske vinterleker 1999

Skiskyting under Asiatiske vinterleker 1999. Skiskyting var en av flere sporter under de fjerde Asiatiske vinterleker som ble arrangert i Gangwon i Sør-Korea. Det var tre øvelser for menn, to individuelle og en stafett og det samme for kvinner. Konkurransene ble avviklet i perioden 1. til 5. februar 1999. Kina ble beste nasjon med fire gullmedaljer foran Kasakhstan med to.
Blue Hawaii (sang)

«Blue Hawaii» er en amerikansk populærmusikksang, skrevet av Leo Robin og Ralph Rainger til Paramount Pictures-filmen Waikiki Wedding fra 1937, hvor den ble fremført av hovedrolleinnehaverne Bing Crosby og Shirley Ross.
Crosby, backet av Lani McIntire and His Hawaiians, hadde den første innspilte versjonen i 1937. Den nådde en femteplass på den amerikanske listen.
Sangen har deretter blitt spilt inn på plate i tallrike coverversjoner. Den mest suksessfulle var som tittelsporet til Elvis Presley-filmen fra 1961, hvis soundtrack lå øverst på Billboard Hot 200-albumlisten i tyve sammenhengende uker.
Presley spilte den inn i Radio Recorders, Hollywood, 22. mars 1961. Sangen ble utgitt på LP-platen Blue Hawaii (RCA Victor LSP 2426 (stereo), RCA Victor LPM 2426 (mono)) i oktober 1961. Paramount-produsent var Joseph Lilley.

Norsk versjon

Klara Andersen har skrevet en norsk tekst. Den norske tittelen er «Blå Hawaii».
Judolia cerambyciformis

Utseende

En middelsstor (7-12 mm), temmelig bred, svart trebukk, dekkvingene gule med svarte flekker. Arten har en karakteristisk, kort og bred kroppsform og er lett å kjenne. Antennene er nesten så lange som kroppen, ganske tynne. Hodet er forholdsvis stort og bredt. Pronotum er klokkeformet sett ovenfra, med litt uttrukne bakhjørner. Dekkvingene er korte og brede (ca. en og en tredjedel så lange som til sammen brede), gule, hver vinge med 3-4 svarte flekker. Beina er påfallende lange og slanke sammenlignet med den korte og brede kroppen.

Levevis

Larven utvikler seg i døde røtter, både på løvtrær og bartrær, vanligst kanskje på bjørk, or og eik. Røtter på vindfelte trær ser ut til å være særlig attraktive såfremt de fortsatt er dekket med jord. Utviklingen tar to år. De voksne billene kan finnes i juni-juli, gjerne på blomster.

Utbredelse

Arten er utbredt i Mellom-Europa og det nordlige Sør-Europa, østover til Kaukasus. I Norden finnes den bare i Danmark, der den forekommer på Jylland og Fyn.
Un flambeau, Jeanette, Isabelle

Un flambeau, Jeannette, Isabelle (En fakkel, Jeannette, Isabella) er en provencalsk julesang fra 1500-tallet. Den ble første gang offentliggjort i 1553 i Frankrike. Opprinnelig var den ikke en eksklusiv julesang, men en dansesang for adelen.
Sangen forteller en historie om to bondekoner, Jeanette og Isabella, som ville melke kuene sine i en stall i Betlehem, og fant Jesusbarnet sovende i høyet. De to kvinnene løp til Bethehem for å forkynne for menneskene om Jesu komme, og de kom da ut med tente fakler dor selv å få se.
Sangen ble oversatt på 1700-tallet til engelsk (Bring a torch, Jeanette, Isabelle!). Det finnes mange bearbeidelser og innspillinger av sangen.
Trident (layout engine)

Trident er en layout engine, eller rendering engine (kan grovt oversettes til «utseende-motor»), som opprinnelig ble laget for Microsoft Windows-utgaven av nettleseren Internet Explorer (fra versjon 4). Den ble introdusert i 1997 og har siden stadig blitt oppgradert.

Nettlesere

Trident benyttes foruten IE også av følgende nettlesere:
AOL Explorer · Avant Browser · Enigma Browser · Maxthon · SlimBrowser · NeoPlanet · NetCaptor · Netscape Browser 8 · iRider · Smart Bro · Sleipnir · Tencent Traveler · UltraBrowser